ЧРЕЗ

Председателя на

Народното събрание

ДО

Министъра на околната среда и водите

**ВЪПРОС**

от Петър Славов,

народeн представител от ПГ на „Реформаторския блок“

На основание чл.90, ал. 1 от Конституцията на РБ и чл.91, ал.1 от ПОДНС внасям въпрос

ОТНОСНО: ***Заустване на отпадни води от хотели и ваканционни имоти в района на к-г „Каваци“, к-г „Смокиня“ и к-г „Веселие“, в.с. „Дюни“ и в.с. „Св. Тома“ в новата пречиствателна станция в гр. Созопол.***

**УВАЖАЕМА ГОСПОЖО МИНИСТЪР,**

Неотдавна откритата ПОСВ в гр. Созопол се очаква да разреши проблема със замърсяването на морските води и плажовете в землищата на гр. Созопол и гр. Черноморец.

Същевременно, в последните години се развива активно стротителство в урбанизираните територии западно от к-г Каваци, к-г Смокиня и к-г Веселие, като са изградени множество хотели, апартхотели и ваканционни имоти. Наред с тях, големи комплекси са изградени и на територията на в.с. „Дюни“, както и в.с. „Св. Тома“. Логично, с оглед опазване на морските води и едни от най-хубавите плажове по южното ни Черноморие – тези на к-г „Каваци“ и в.с. „Дюни“, възниква въпросът последните свързани ли са с новата пречиствателна станция на гр. Созопол и ако все още не са-кога ще се случи това?

В тази връзка,

**Уважаема госпожо Министър,**

Моля да отговорите **писмено** на следния въпрос: **Свързани ли са новоизградените хотели, апартхотели и ваканционни имоти западно от к-г „Каваци“, к-г „Смокиня“ и к-г „Веселие“, както и комплексите на в.с. „Дюни“ и „Св. Тома“ към новата ПОСВ „Созопол“ и ако не са-в какви срокове се предвижда това да стане, респективно-как ще се пречистват отпадните води от тях, ако не е предвидено заустване към ПОСВ „Созопол“?**

София, 25.09.2015г.

**Петър Славов:**

Народен представител от ПГ на РБ